На основу чл. 24.ст. 1. и чл. 52. Закона о локалним изборима („Службени гласник РС“, бр. 129/2007, 34/2010-Одлука УС, 54/2011 и 12/2020),

Изборна комисија Градске општине Врањска Бања 10.марта 2020.године, донела је

**Р Е Ш Е Њ Е**

**ПРОГЛАШАВА СЕ** Изборна листа „Драган Марковић Палма-Јединствена Србија(ЈС)“, коју је, 9.марта 2020.године, поднела Јединствена Србија, за изборе за одборнике Скупштине Градске општине Врањска Бања, расписане за 26.април 2020.године.

***О б р а з л о ж е њ е***

Изборна комисија Градаске општине Врањска Бања утврдила је да је овлашћено лице у име „Јединствене Србије“, Изборној комисији Градске општине Врањска Бања, поднело благовремену и уредну документацију по Закључку Изборне комисије Грдаске општине Врањска Бања за отклањање неправилности Изборне листе „Драган Марковић Палма-Јединствена Србија(ЈС)“, бр.013-10-1/2020-01.

Утврђено је да је уз Изборну листу приложена сва законом прописана документација и да је правно ваљана, као и да Изборна листа испуњава услове из чл. 20.ст. 3. Закона о локалним изборима, у погледу броја кандидата на Изборној листи и заступљености мање заступљеног пола на Изборној листи.

Уз Изборну листу је, у складу са чл. 18.ст.1. Закона о локалним изборима, поднето укупно 203 правно ваљаних оверених изјава бирача који подржавају Изборну листу.

На основу утврђеног, одлучено је као у диспозитиву овог Решења.

**ПОУКА О ПРАВНОМ СРЕДСТВУ**: Против овог решења може да се поднесе приговор Изборној комисији Гадске општине Врањска Бања у року од 24 часа од дана доношења Решења.

**ИЗБОРНА КОМИСИЈА ГРАДСКЕ ОПШТИНЕ ВРАЊСКА БАЊА**

У Врањској Бањи, 10.март 2020.године, број:013-10-2/2020-01

**ПРЕДСЕДНИК КОМИСИЈЕ**

**Данијела Јаћимовић, с.р.**